EkBass/fiwiki-20250220-pages-articles huggingface dataset:
Van der Knaapin oireyhtymä

Van der Knaapin oireyhtymä on synnynnäinen aivojen valkean aineen häiriö (leukodystrofia). Se voidaan jaotella tautimuotoihin 1, 2A ja 2B. Van der Knaapin oireyhtymä aiheuttaa etenevän hermostorappeuman, jolle tyypillistä on muita leukodystrofioita hitaampi eteneminen. Tyypissä 2B valkean aineen häiriö kuitenkin lievittyy iän myötä.Johanna Rintahaka, Van der Knaapin oireyhtymä Tukiliitto 8.3.2023, viitattu 31.7.2023 Van der Knaapin oireyhtymän oirekuva vaihtelee tautimuodon mukaan ja yksilöllisesti. Tyypilliset varhaislapsuuden ensioireet ovat makrokefalia, epilepsia ja kehitysvamma. Kehitysvammaisuus on lievää tai keskivaikeaa. Makrokefalia voi olla havaittavissa jo vastasyntyneellä, mutta tyypillisempää on sen kehittyminen ensimmäisen elinvuoden mittaan. Epilepsiakohtaukset saattavat johtaa status epilepticukseen. Yleensä Van der Knaapin oireyhtymään liittyy normaali psykomotorinen kehitys. Motoriset taidot alkavat kuitenkin rappeutua, jolloin ilmenee ataksiaa ja spastisuutta. Tämän seurauksena nieleminen, puhuminen ja käveleminen vaikeutuvat. Osalla sairastuneista kävelykyky häviää lapsuuden mittaan, mutta toiset kykenevät itsenäiseen kävelyyn jopa aikuisiässä. Lievimmässä tautimuodossa (2B) esiintyy yleensä vain lievä motorinen kehitysviive. Siinä ainoiksi motoristen kykyjen poikkeavuuksiksi voivat jäädä hypotonia ja kömpelyys. Tyypin 2B Van der Knaapin oireyhtymän oireista osa alkaa usein hellittää jo ensimmäisen elinvuoden jälkeen. Makrokefalia on kuitenkin pysyvä, epilepsia on useimmilla ja noin 40 % on kehitysvammaisia. Tyypin 1 Van der Knaapin oireyhtymää aiheuttaa yleensä kromosomissa 22 sijaitsevan MLC1-geenin mutaatio. Tyyppien 2A ja 2B oireistot johtuvat kromosomissa 11 sijaitsevan HEPACAM-geenin mutaatiosta. Tyypeissä 1 ja 2A periytymistapa on autosomaalinen ja peittyvä, tyypissä 2B autosomaalinen ja vallitseva. Tyypin 2B taustalla tiedetään voivan olla myös sporadisen uuden mutaation. Van der Knaapin oireyhtymän geneettinen pohja jää tunnistamattomaksi noin viidessä prosentissa tapauksista. Van der Knaapin oireyhtymää pidetään erittäin harvinaisena, sillä arvioitu esiintyvyys elävinä syntyneillä on alle 1/1 000 000\. Diagnostiikassa avuksi on aivojen magneettikuvaus, jossa voidaan havaita valkean aineen poikkeava jakautuminen ja turvotus sekä aivokuoren alapuolisten alueiden kystisyys. Tyypissä 2B havaitaan iän myötä valkean aineen normalisoitumista. Hoito on oireenmukainen. Marjo van der Knaap kuvasi mukaansa nimetyn oireyhtymän vuonna 1995. == Lähteet == Luokka:Neurologiset sairaudet Luokka:Oireyhtymät Luokka:Perinnölliset sairaudet
Maxi (täsmennyssivu)

Maxi voi tarkoittaa seuraavia asioita: *Maxi, Elannon kauppaketju *Maxi- Makasiini, Tokmannin kauppaketju *Austin Maxi, Austin-auto *Tunturi Maxi, Tunturipyörä Oy:n mopomalli *Renault Maxi Mégane, Renault Sportin kehittämä ralliauto *Maxi-oikeudenkäynti, 1980-luvulla Sisiliassa käyty oikeudenkäynti ==Maxi etunimenä== *Maxi Gnauck (s. 1964), itäsaksalainen telinevoimistelija *Maxi Gómez (s. 1996), uruguaylainen jalkapalloilija *Maxi Herber (1920–2006), saksalainen taitoluistelija *Maxi Jazz (oik. Maxwell Alexander Fraser, 1957–2022), brittiläinen rap-artisti *Maxi López (s. 1984), argentiinalainen jalkapalloilija *Maxi Mounds (oik. Jenna Curlington, s. 1964), yhdysvaltalainen pornonäyttelijä *Maxi Pereira (s. 1981), uruguaylainen jalkapalloilija *Maxi Rodríguez (s. 1981), argentiinalainen jalkapalloilija *Maxi (oik. Irene McCoubrey, s. 1950), irlantilainen laulaja ja radiojuontaja
Katie Douglas

Kathryn Emily Douglas (s. 19. lokakuuta 1998 Burlington, Ontario) on kanadalainen näyttelijä. Hänet tunnetaan päärooleistaan Abbynä Netflix- sarjassa Ginny & Georgia (2021–). Douglas syntyi 19. lokakuuta 1998 Burlingtonissa, Ontariossa. Hän kävi Nelson High Schoolia Burlingtonissa. == Filmografia == Elokuvat Elokuvat Elokuvat Vuosi Nimi Rooli 2011 Stay with Me Lucy 2012 Sunshine Sketches of a Little Town Rose Leacock 2013 Compulsion Saffron (nuori) 2018 Level 16 Vivien 2018 Every Day Megan 2018 Believe Me: The Abduction of Lisa McVey Lisa McVey 2019 Thicker Than Water Addie Decker 2022 The Walk Kate Coughlin 2023 The Girl Who Escaped: The Kara Robinson Story Kara Robinson Televisio Televisio Televisio Televisio Vuosi Sarja Rooli Jaksot 2007 F2: Forensic Factor - Jakso: "Dead Man's Hollow" 2009 Tarkka-ampujat Jennifer Sabiston Jakso: "The Fortress" 2012 Less Than Kind Brenda 3 jaksoa 2012 Alphas Nina (teini) Jakso: "When Push Comes to Shove" 2013–2015 Defiance Young Irisa / Irzu / Little Girl Toistuva rooli, 10 jaksoa 2013–2014 Spooksville Sally Wilcox Päärooli, 22 jaksoa 2014 Saving Hope Tatum Jakso: "The Heartbreak Kid" 2015–2016 Max & Shred Melanie 2 jaksoa 2016 Eyewitness Bella Milonkovic 4 jaksoa 2016–2019 Raising Expectations Connor Wayney Päärooli, 26 jaksoa 2017–2019 Mary Kills People Naomi Malik Päärooli, 18 jaksoa 2018 Creeped Out Indigo 2 jaksoa 2018 Burden of Truth Amanda Parson 2 jaksoa 2020 Nurses Sasha Jakso: "Lifeboat" 2021–2023 Pretty Hard Cases Jackie Sullivan Päärooli, 15 jaksoa 2021– Ginny & Georgia Abby Päärooli, 20 jaksoa == Lähteet == == Aiheesta muualla == * Luokka:Kanadalaiset elokuvanäyttelijät Luokka:Vuonna 1998 syntyneet Luokka:Elävät henkilöt Luokka:Seulonnan keskeiset artikkelit
GRIN1-oireyhtymä

GRIN1-oireyhtymä on kromosomissa 9 sijaitsevan GRIN1-geenin mutaatiosta johtuva oireyhtymä. Se kuvattiin ensimmäisen kerran vuonna 2016, ja vuoteen 2019 mennessä lääketieteellisessä kirjallisuudessa oli kansainvälisesti raportoitu 72 potilasta. GRIN1-oireyhtymä johtuu yleensä satunnaisesta uudesta mutaatiosta, mutta sillä on autosomaalinen, vallitseva tai peittyvä periytymistapa.Johanna Rintahaka, GRIN1-oireyhtymä Tukiliitto 24.10.2022, viitattu 31.7.2023 ==Oireita== GRIN1-oireyhtymä aiheuttaa kehitysviiveitä ja kehitysvammaisuutta. Kehitysvamma on ollut yleensä vaikea, mutta myös syvää kehitysvammaisuutta on todettu. Lievät ja keskivaikeat kehitysvammat ovat olleet GRIN1-oireyhtymän yhteydessä harvinaisempia. 48 % sairastuneista on jäänyt puhekyvyttömiksi. Epilepsia ilmenee 65 %:lla sairastuneista, useimmiten yleistyneenä. Epilepsiakohtaukset ovat alkaneet keskimäärin hieman ennen toista ikävuotta, mutta GRIN1-oireyhtymässä on kuvattu myös yli 10-vuotiaana puhkeavaa epilepsiaa. GRIN1-oireyhtymää sairastavista 66 %:lla on ollut hypotonia, 40 %:lla spastisuus ja 48 %:lla dystonia. Syömisvaikeuksia on esiintynyt joka kolmannella. Pitkittyneiden syömisvaikeuksien hoidossa voidaan turvautua PEG-letkuun. GRIN1-oireyhtymään on liitetty erilaisia käytöshäiriöitä. Stereotyyppisiä toimintoja on havaittu 32 %:ssa tapauksista. Univaikeuksia on esiintynyt 15 %:lla ja sairastuneen itseensä kohdistamaa vahingoittamiskäyttäytymistä 7 %:lla. 22 %:lla sairastuneista on todettu GRIN1-oireyhtymän rinnalla autismin kirjon häiriö. GRIN1-oireyhtymään voi liittyä myös elimistön rakenteellisia poikkeavuuksia. Kortikaalinen näkövamma on esiintynyt 34 %:lla ja mikrokefalia 27 %:lla. Sekä silmälihasten kouristustilan että skolioosin esiintyvyys GRIN1-oireyhtymässä on ollut 11 %. ==Diagnosointi== GRIN1-oireyhtymän diagnoosi varmistuu perimän tutkimuksella. Spesifisti GRIN1-oireyhtymään viittaavia oireita ei ole. Magneettikuvauksessa saatetaan joskus havaita aivokuoren poikkeavuuksia. Isoaivoatrofia on havaittu 23 %:lla sairastuneista. Muitakin aivojen rakennepoikkeavuuksia on todettu. GRIN1-oireyhtymän hoito on oireenmukainen. == Lähteet == Luokka:Neurologiset sairaudet Luokka:Oireyhtymät Luokka:Perinnölliset sairaudet
Bror Rexed

Bror Rexed (19. kesäkuuta 1914 Gunnarskog, Värmlannin lääniRexed, Bror Vem är det 1981. Norstedts 1980 (Runeberg.org) – 21. elokuuta 2002 Helsinki) oli ruotsalainen lääkäri ja Uppsalan yliopiston anatomian professori. Hän johti Ruotsin terveysvirastoa (Medicinalstyrelsen) vuosina 1967–1968 ja sosiaalihallitusta (Socialstyrelsen) 1968–1978. Hänet tunnetaan erityisesti sinuttelu-uudistuksen edistäjänä. Rexedin ensimmäinen puoliso oli vuosina 1941–1970 lääketieteen lisensiaatti Ursula Schalling (s. 1916), toinen puoliso vuodesta 1977 lähetystöneuvos Anja-Riitta Ketokoski (s. 1943). ==Lähteet== ==Aiheesta muualla== Luokka:Ruotsalaiset lääkärit Luokka:Ruotsalaiset professorit Luokka:Ruotsalaiset virkamiehet Luokka:Vuonna 1914 syntyneet Luokka:Vuonna 2002 kuolleet
Anne Linnet

Anne Kristine Linnet (s. 30. heinäkuuta 1953 Aarhus) on tanskalainen laulaja- lauluntekijä ja yksi maansa merkittävimmistä rock-muusikoista. Hän aloitti uransa vuonna 1969 ja oli 1970-luvulla mukana Tears- ja Shit & Chanel -yhtyeissä, kunnes 1980 perusti omaa nimeään kantavan Anne Linnet Bandin. Linnet on myös säveltänyt kamarimusiikkia, sinfonioita, televisio- ja elokuvamusiikkia sekä oopperan. Linnetin tunnetuin kappale on nimeltään Tusind stykker (1988), josta Björn Afzelius teki ruotsinkielisen hittiversion Tusen bitar. ==Lähteet== ==Aiheesta muualla== Luokka:Tanskalaiset laulajat Luokka:Tanskalaiset lauluntekijät Luokka:Tanskalaiset rockmuusikot Luokka:Tanskalaiset säveltäjät Luokka:Vuonna 1953 syntyneet Luokka:Elävät henkilöt
Vue.js

Vue.js on avoimen lähdekoodin JavaScript-ohjelmistokehys sekä ekosysteemi, joka kattaa yleisimmät frontend-ohjelmistotuotannon vaatimat ominaisuudet. Vuen tärkeimpiä ominaisuuksia on sen kyky sopeutua moniin eri käyttötarkoituksiin web-komponenttien integroimisesta kokonaisten sivujen renderöintiin. == Yleiskuva == Vuella on kaksi pääominaisuutta, joiden ympärille ohjelmistokehys rakentuu: Deklaratiivinen renderöinti sekä reaktiivisuus. Deklaratiivinen renderöinti jatkaa perinteistä HTML:ää tuomalla kehyksen, jonka syntaksi mahdollistaa deklaratiivisesti kuvailemaan HTML tulosteita. Tämä myös mahdollistaa HTML tulosteiden muuttumisen, JavaScript- tiedoston tilan mukaan. Reaktiivisuus tarkoittaa kehyksen jatkuvasti seuraavan JavaScript-tiedoston tilaa. Kehys reagoi näihin muutoksiin, jolloin se päivittää automaattisesti DOM:in. == Ominaisuudet == Osa ominaisuuksista ==== Komponentit ==== Vue.js projektien selkärankana toimivat komponentit. Komponentit sijoitetaan omiin .vue-päätteisiin tiedostoihinsa, jotka jatkavat HTML-tiedostoformaattia. Vuen komponenttipohjaisen rakenteen avulla sovellus voidaan jakaa toiminnallisiin osiin, joiden avulla koodia voi käyttää uudelleen. Tämä helpottaa koodin organisointia ja ylläpidettävyyttä. Tällöin HTML:än kehys-, CSS:än tyylit-, ja JavaScriptin toiminnallisuustiedot saadaan sidottua komponenttiin, ja samaan tiedostoon. Alla esimerkki yksinkertaisesta komponentista, jossa nappia painaessa teksti päivittyy. Lopputuloksena meillä on komponentti, jonka lihavoitettu teksti kertoo meille, kuinka monta kertaa nappia on painettu. Template-avainsanan alle sijoitat HTML tyylisesti komponenttisi rakenteen. \- @click on kuuntelee elementtiä. Jos käyttäjä klikkaa nappia, aktivoidaan metodi. Count is: Style-avainsanan alle taas sijoitetaan tyyliin liittyvät ominaisuudet. \- Tässä tapauksessa kaikkiin button-elementtien teksti lihavoidaan. ==== Suorituskyky ==== Vue.js on suunniteltu erittäin suorituskykyiseksi. Vue käyttää virtuaalista DOM- teknologiaa, mikä auttaa minimoimaan todellisen DOM:in päivityksien määrän. Tämä johtaa parempaan suorituskykyyn. ==== Templaatit ==== Vue käyttää (Vue Template Syntax) templaattikieltä käyttöliittymän määrittämiseen. Templaateissa määritellään, miten käyttöliittymä reagoi sovelluksen tilan muutoksiin ja kuinka data näytetään käyttäjälle. ==== Kaksisuuntainen datan sidonta ==== Vue.js käyttää kaksisuuntaista datan sidontaa, joka mahdollistaa reaktiivisen datan sitomisen käyttöliittymään. Tämä tarkoittaa sitä, että datan muuttuessa myös käyttöliittymä päivittyy automaattisesti. Tämä toimii myös päinvastoin. ==== Reaktiivisuus ==== Vue.js sisältää reaktiivisuusjärjestelmän, joka käyttää JavaScript-objekteja ja uudelleenrenderöintiä. Jokainen komponentti pitää kirjaa reaktiivisista riippuvuuksistaan renderöinnin aikana. Tämä johtaa siihen, että järjestelmä aina tietää, milloin sen on renderöitävä uudelleen ja mitä pitää renderöidä. ==Lähteet== Luokka:JavaScript
Limmared

Limmared on taajama Tranemon kunnassa Ruotsin Länsi-Götanmaan läänissä. Taajama oli aiemmin Ruotsin rataverkon solmukohta. Limmared on tunnettu lasiteollisuudestaan. 1700-luvulla aloittanut Limmaredin lasitehdas on Ruotsin viimeinen toimiva pakkauslasin valmistaja. Sen omistaa nykyisin irlantilais- luxemburgilainen Ardagh Group. ==Lähteet== Luokka:Ruotsin taajamat Luokka:Tranemon kunta
Saarijärvi (Saarijärvi, Saarelankylä)

Saarijärvi on Keski-Suomessa Saarijärvellä Saarelankylässä sijaitseva järvi. Saarijärven nimikkojärvi Saarijärvi sijaitsee seitsemän kilometriä lounaaseen. == Maantietoa == Saarijärvi on 2,0 kilometriä pitkä, 1,2 kilometriä leveä, ja sen pinta-ala on 125 hehtaaria eli 1,2 neliökilometriä. Järvellä on kartan mukaan 12 saarta. Niitä ovat esimerkiksi Kuikansaari, Kirrisaari, Nuottasaari, Kukkulasaari, Kalliosaari, Honkasaari ja Mikonsaari. Saaret jakavat järven vesialueen niin, että pohjoispäätä kutsutaan Pohjoislahdeksi, eteläpäätä Limalahdeksi ja kaakkoon työntyvää lahtea Paukunlahdeksi. Järvi on luodattu ja siitä on julkaistu syvyyskartat. Järven tilavuudeksi on määritetty 2,23 miljoonaa kuutiometriä ja sen keskisyvyydeksi on saatu 1,8 metriä. Sen syvänteessä on 5,0 metriä syvää ja syvänne sijaitsee Limalahdella Hiekkaniemen edustalla . Järven rantaviivan pituus on 7,6 kilometriä ja sen rannat ovat pääasiassa metsämaata. Saarelankylä sijaitsee koillisrannalla ja se käsittää kaksi maataloa ja muutama asuintaloa. Rannan tuntumaan on rakennettu parikymmentä vapaa-ajan asuntoa. Järven länsipuolelta kulkee ohi seututie 648, josta haarautuu Saarelankylän läpi kulkeva kylätie. == Luontoarvoja == Karttapaikan karttapalvelun mukaan ainakin yhdeksän saarta, kuten esimerkiksi Kuikkasaari, Kirrisaari, Nuottasaari, Kukkulasaari, Kalliosaari ja Mikonsaari, kuuluu luonnonsuojelualueeseen. Järven pohjan sedimentit sisältävät hiiltä noin 32 grammaa neliömetriltä. == Luonnonhistoriaa == Saarijärvi syntyi viime jääkauden loppuvaiheessa mannerjäätikön peräännyttyä alueelta noin 10 800 vuotta sitten. Syntymästään asti on järven vedenpinta sijainnut sen laskukynnyksen kohdalla. Järvi sijaitsee moreenialueella ja koko olemassaolonsa ajan järven pohjalle on kertynyt savea ja mutaa. Järven syvänteen alueelta otettu sedimenttien kairausnäyte oli 6,43 metriä pitkä, mutta lyhyt näyte ei sisältänyt vielä järven syntyajan sedimenttejä. Järvi on kairausnäytteiden perusteella ollut keskimäärin 5,8 metriä syvä, mutta sedimenttejä on kertynyt keskimäärin 3,0 metriä. Sedimenttejä esiintyy eniten syvänteissä ja ne ovat tasoittaneet pohjan syvyyssuhteita. == Vesistösuhteet == Saarijärvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven valuma-alueella (14.68), jonka Vuosjoen valuma-alueeseen (14.682) järvi kuuluu. Se on luonteeltaan reittijärvi eli läpivirtausjärvi . Valuma-alueen pinta-ala on noin 21 neliökilometriä . Suurin tulo-oja on Pirttijärvestä alkava ja länsirantaan laskeva Pirttipuro. Sen valuma-alueella sijaitsevat myös esimerkiksi Suolikko ja Saarilampi. Laskujoki Vuosjoki alkaa järven eteläpäästä ja se laskee 9,3 kilometrin jälkeen Pyhäjärven Koskenlahteen. Järven vedenpinnan korkeus on 175,0 metriä mpy, jolloin Vuosjoen pudotukseksi tulee 57 metriä. == Lähteet == Luokka:Pyhäjärven valuma-alue (Saarijärvi) Luokka:Saarijärven järvet
Ruotsin metsät

Ruotsin metsät kuuluvat boreaalisen vyöhykkeen taigatyyppisiin metsiin, jotka ovat yleensä havumetsiä. Toisaalta osa Ruotsin metsistä on lehtimetsiä, kuten Blåjungfrunin kansallispuistossa. Fulufjälletin kansallispuistossa ja Tivedenin kansallispuistossa on pitkälti metsäisten alueiden halki kulkevia vaellusreittejä. Pohjois- ja Keski-Ruotsissa Skandien vuoriston läheisyydestä johtuen maaston korkeuserot ovat huomattavat ja tämän vuoksi Ruotsissa on tuntureita, joilla on puutonta paljakkaa ja tunturikoivikkoa on Pohjanlahden leveysasteilla saakka. 2020-luvun tienoilla metsien kasvu on hidastunut monilla alueilla ja näin on tapahtunut myös ruotsissa. Samalla hiilinielu on vähentynyt 37 000 000 tonnista 30 000 000 tonniin. 2020-luvulle tultaessa Ruotsin metsissä puiden kasvu on ollut noin 120 kuutiometriä, samalla kun metsää on kaadettu noin 100 kuutiometrin verran. == Lähteet == * Luokka:Ruotsin maantiede
Selenium

Selenium on avoimen lähdekoodin työkalu, jolla saadaan automatisoitua web- sovellusten toimintaa eri selaimissa. Seleniumin avulla testaajat voivat luoda skriptejä eri ohjelmointikielillä esimerkiksi Pythonilla, C# ja Javalla. Nämä skriptit simuloivat esimerkiksi käyttäjän eri toimintoja selaimessa. == Historia == Seleniumin kehitti alun perin Jason Huggins vuonna 2004. Aluksi selenium oli ThoughtWork:in sisäinen työkalu. Vuoden lopussa Seleniumin lähdekoodi julkaistiin ja työkalusta tuli avoimmen lähdekoodin projekti. Vuonna 2005 Dan Fabulich and Nelson Sproul, Path Lightbodyn avustuksella ehdottivat joukon muutoksia, jotka muuttivat Selenium-RC:n tunnetuksi versioksi. Samassa kokouksessa päätettiin, että projektin ohjaamista jatketaan komitien toimella, jossa Huggins ja Hammant edustivat ThoughtWorksia. Vuonna 2007 Huggin siirtyi Googlelle töihin. Seleniumin kehittämistä jatkettiin. Samoihin aikoihin Simon Stewart kehitti WebDriverin, joka yhdistettiin Seleniumiin vuonna 2009, jolloin syntyi Selenium 2.0. Vuonna 2008 Philippe Hanrgou loi Selenium Gridin. == Komponentit == === Selenium Web driver === Selenium WebDriver mahdollistaa automaattisten testien luomisen ja ajamisen. WebDriverin avulla voidaan esimerkiksi automatisoida lomakkeiden täyttö, painikkeiden klikkaus ja navigointi sivujen välillä, että se vastaa oikean käyttäjän toimintaa selaimessa. === Selenium Grid === Selenium Grid mahdollistaa WebDriver-skriptien ajamisen etäkoneilla ohjaamalla clientin lähettämät komennot etäselaininstansseihin. Tämä mahdollistaa testien ajamisen samanaikaisesti monella eri laiteella, jolloin voidaan testata helposti ohjelmiston toimintaa eri selaimissa. Lisäksi ristiin testaaminen eri alustoilla onnistuu Selenium Gridin avulla. === Selenium IDE === Selenium IDE on selaimeen asennettava työkalu, joka tarjoaa graafisen käyttöliittymän testien rakentamiseen ja ajamiseen. Sen avulla voidaan luoda makroja, jotka toistavat käyttäjän toimintoja, mikä helpottaa testien toistamisessa. Luokka:Ohjelmointi
Kaakkolampi (Äänekoski, Kolunpohja)

Kaakkolampi on Keski-Suomessa Äänekoskella Kolunpohjan lähellä sijaitseva lampi. == Maantietoa == Lampi on 220 metriä pitkä, 70 metriä leveä, ja sen pinta-ala on 0,8 hehtaaria. Lammella ei ole kartan mukaan saaria. Sen rantaviivan pituus on 500 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 112,5 metriä mpy. == Lähteet == Luokka:Saarijärven alue (Saarijärvi) Luokka:Äänekosken järvet Luokka:Botin luomat artikkelit
Ukonlampi (Äänekoski)

Ukonlampi on Keski-Suomessa Äänekoskella Hietaman lähellä sijaitseva lampi. == Maantietoa == Lampi on 290 metriä pitkä, 190 metriä leveä, ja sen pinta-ala on 3,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 34 000 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 850 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 105,1 metriä mpy. == Lähteet == Luokka:Saarijärven alue (Saarijärvi) Luokka:Äänekosken järvet Luokka:Botin luomat artikkelit
Sarjanlampi

Sarjanlampi on Keski-Suomessa Äänekoskella Hietaman lähellä sijaitseva lampi. == Maantietoa == Lampi on 900 metriä pitkä, 320 metriä leveä, ja sen pinta-ala on 16,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 562 100 kuutiometriä. Sen keskisyvyys on 3,4 metriä ja suurin syvyys on 6,9 metriä. Sen rantaviivan pituus on 2,5 kilometriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 109 metriä mpy. == Lähteet == Luokka:Saarijärven alue (Saarijärvi) Luokka:Äänekosken järvet Luokka:Botin luomat artikkelit
Ala-Lapinlampi

Ala-Lapinlampi on Keski-Suomessa Äänekoskella Parantalan lähellä sijaitseva lampi. == Maantietoa == Lampi on 510 metriä pitkä, 140 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 107 000 kuutiometriä. Sen keskisyvyys on 5,1 metriä ja suurin syvyys on 8,1 metriä. Sen rantaviivan pituus on 650 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 141,9 metriä mpy. == Lähteet == Luokka:Saarijärven alue (Saarijärvi) Luokka:Äänekosken järvet Luokka:Botin luomat artikkelit
Särkilampi (Äänekoski, Parantala)

Särkilampi on Keski-Suomessa Äänekoskella Parantalan lähellä sijaitseva lampi. == Maantietoa == Lampi on 190 metriä pitkä, 170 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 4 900 kuutiometriä. Sen keskisyvyys on 0,3 metriä ja suurin syvyys on 0,8 metriä. Sen rantaviivan pituus on 600 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Kiimasjärven alueeseen (14.612) se kuuluu. Lammen vedenpinnan korkeus on 111,6 metriä mpy. == Lähteet == Luokka:Saarijärven alue (Saarijärvi) Luokka:Äänekosken järvet Luokka:Botin luomat artikkelit
Mustalampi (Äänekoski, Mäkikylä)

Mustalampi on Keski-Suomessa Äänekoskella Mäkikylän lähellä sijaitseva lampi. == Maantietoa == Lampi on 360 metriä pitkä, 210 metriä leveä, ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 45 400 kuutiometriä. Sen keskisyvyys on 0,8 metriä ja suurin syvyys on 2,4 metriä. Sen rantaviivan pituus on 1,0 kilometriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Kiimasjärven alueeseen (14.612) se kuuluu. Lammen vedenpinnan korkeus on 179 metriä mpy. == Lähteet == Luokka:Saarijärven alue (Saarijärvi) Luokka:Äänekosken järvet Luokka:Botin luomat artikkelit
Mustalampi (Saarijärvi, Linna)

Mustalampi on Keski-Suomessa Saarijärvellä Linnan lähellä sijaitseva lampi. == Maantietoa == Lampi on 50 metriä pitkä, 30 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lammen tilavuudeksi on saatu 8 900 kuutiometriä. Sen keskisyvyys on 0,8 metriä ja suurin syvyys on 0,0 metriä. Sen rantaviivan pituus on 450 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 138,9 metriä mpy. == Lähteet == Luokka:Saarijärven alue (Saarijärvi) Luokka:Saarijärven järvet Luokka:Botin luomat artikkelit
San Marinon kansalaisuus

San Marinon kansalaisuus on laillinen suhde San Marinon tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä sanmarinolaisia ovat sellaiset henkilöt, joiden syntyessä molemmat vanhemmat ovat maan kansalaisia. Tämä ulottuu myös adoptioihin, jossa molemmat adoptiovanhemmat ovat maan kansalaisia. Mikäli vain toinen vanhemmista on sanmarinolainen, lapsen vanhempien tulee ilmoittaa viimeistaan 12 kuukautta lapsen 18. syntymäpäivän jälkeen, mikäli lapsi haluaa säilyttää San Marinon kansalaisuutensa vai jonkin toisen maan kansalaisuuden. San Marinon alueelta löytyneet lapset, joiden vanhemmat ovat jääneet tuntemattomiksi, ovat myös syntyperäisiä sanmarinolaisia. == Kansalaisuuden saaminen hakemuksella == Hakemuksen perusteella San Marinon kansalaisuus voidaan myöntää sellaisille henkilöille, jotka täyttävät seuraavat ehdot: * hakija on merkitty maan väestötietoihin, ja asuu pysyvästi San Marinossa kansalaisuutta hakiessaan * hakija on asunut maan alueella yhtäjaksoisesti 20 vuotta * hakijaa ei ole tuomittu rikoksesta tai menettänyt vaalikelpoisuuttaan San Marinossa tai ulkomailla, eikä ole saanut yli vuoden mittaista vankeusrangaistusta * hakija ei ole rikosepäilyn kohteena San Marinossa tai ulkomailla * hakija on luopunut kaikista muista kansalaisuuksistaan * hakija vannoo uskollisuudenvalan San Marinon kapteenivaltionhoitajien ja sisäministerin läsnäollessa Vaadittua 20 vuoden asumisaikaa lyhennetään puoleen, mikäli hakija on: * Sanmarinolaisen vanhemman adoptoima * naimisissa tai rekisteröidyssä parisuhteessa San Marinon kansalaisen kanssa, ja liitto on kestänyt koko ajan == Kaksoiskansalaisuus ja kunniakansalaisuus == San Marino ei tunnusta kaksoiskansalaisuutta. San Marino voi myöntää ulkomaalaisille kunniakansalaisuuden. Tunnetuin sellaisen vastaanottanut henkilö lienee Yhdysvaltain presidentti Abraham Lincoln, joka otti kunniakansalaisuuden vastaan vuonna 1861. == Lähteet == kansalaisuus Luokka:Kansalaisuus
Triklooriasetonitriili

Triklooriasetonitriili (C2NCl3) on nitriileihin kuuluva orgaaninen yhdiste. Yhdistettä voidaan käyttää oraanisen kemian synteeseissä. == Ominaisuudet, valmistus ja käyttö == Huoneenlämpötilassa triklooriasetonitriili on väritöntä nestettä. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin.Patrick G. McDougal & Alfonso Iadonisi: "Trichloroacetonitrile", teoksessa Encyclopedia of Reagents for Organic Synthesis (e-EROS), John Wiley & Sons, New York, 2004. Teoksen verkkoversio Viitattu 31.7.2023. Triklooriasetonitriiliä valmistetaan triklooriasetamidin ja fosforipentoksidin reaktiolla. : Vaihtoehtoinen tapa on kloorata asetonitriiliä kloorin ja vetykloridin seoksella. Reaktiossa katalyyttinä voidaan käyttää esimerkiksi alumiinikloridia. : Triklooriasetonitriiliä käytetään etridiatsolin valmistamiseen. Yhdiste reagoi useiden nukleofiilien kanssa triklooriasetimidaateiksi, jotka ovat hyödyllisiä muun muassa amidien, happokloridien, glykosidien ja heterosyklisten yhdisteiden valmistuksessa. Triklooriasetonitriiliä on käytetty loisten hävittämiseen. == Lähteet == Luokka:Nitriilit Luokka:Organohalidit Luokka:Klooriyhdisteet
Läikky (albumi)

Läikky on muusikko Jouko Kantolan debyyttialbumi vuodelta 1983. Albumi sisältää instrumentaalisten kappaleiden lisäksi Aaro Hellaakosken runoihin sävellettyä progressiivista rockmusiikkia, joiden tulkitsijoina toimii muun muassa Pepe Willberg ja Jokke Seppälä. Albumi on julkaistu vinyylilevynä ja C-kasettina. == Kappaleet == Kaikki kappaleet säveltänyt ja sovittanut Jouko Kantola, ellei toisin mainita. === A-puoli === # # # # # === B-puoli === # * # # # == Lähteet == Luokka:Suomalaiset rockalbumit Luokka:Vuoden 1983 esikoisalbumit
Petri Pesonen

Esko Petri ”Petu” Pesonen (5. kesäkuuta 1961 Helsinki – 16. heinäkuuta 2023 Siuntio) oli suomalainen liikemies ja mainonnan suunnittelija. Hän oli yksi Hasan & Partners -mainostoimiston perustajista 1990-luvun alussa, yksi kuudesta Bob Helsingin perustajista vuonna 2002 ja vuodesta 2014 yksi kolmesta tekstiiliyhtiö Finlaysonin pääomistajasta yhdessä Jukka Kurttilan ja Risto Voutilaisen kanssa. Pesonen oli Suomen palkituimpia mainonnan suunnittelijoita. Vuonna 2008 hänet palkittiin mainosurastaan Vuoden huiput -gaalan Platinahuipulla ja Mainonnan monitaho -palkinnolla. Hän suunnitteli copywriterina mainontaa muun muassa kokoomuspuolueelle, Mercedes-Benzille ja hampurilaisketju Carrolsille. Hän oli osakkaana kehittämässä hiustenhoitobrändi We Promisea. Ennen Hasania ja Bob Helsinkiä Pesonen työskenteli muun muassa SEK-, Törmä- ja Brindfors-mainostoimistossa. Pesonen harrasti esteratsastusta ja omisti Suomea maailmanmestaruuskilpailuissakin edustaneen, Sebastian Nummisen käyttämän Sails Away -hevosen. Petri Pesonen kuoli aivosyöpään 62-vuotiaana. ==Lähteet== Luokka:Suomalaiset yrittäjät Luokka:Suomalaiset mainonnan suunnittelijat Luokka:Vuonna 1961 syntyneet Luokka:Vuonna 2023 kuolleet
Alankomaiden kansalaisuus

Alankomaiden kansalaisuus on laillinen suhde Alankomaiden kuningaskunnan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Vuodesta 1985 lähtien syntyperäisiä Alankomaiden kansalaisia ovat sellaiset henkilöt, joiden syntyessä tämän äiti on Alankomaiden kansalainen. Isän puolelta kansalaisuuden voi siirtää lapselle, mikäli isä on naimisissa tai rekisteröidyssä parisuhteessa lapsen äidin kanssa. Adoptiotilanteessa lapsen tulee olla adoptoitu Haagin sopimuksen mukaisesti, alle 18-vuotias ja suhteet lapsen biologisiin vanhempiin on todistetusti katkaistu. == Kansalaisuuden saaminen hakemuksella == Hakemuksen perusteella Alankomaiden kansalaisuus voidaan myöntää hakijalle, joka täyttää seuraavat ehdot: * on vähintään 18-vuotias ja pystyy todistamaan henkilöllisyytensä * on asunut laillisesti kuningaskunnan alueella vähintään 5 vuotta yhtäjaksoisesti ja omaa hakemuksen jättäessään voimassa olevan oleskeluluvan (pitää olla voimassa aina kansalaistamisseremoniaan saakka) * on läpäissyt kansalaisuustestin (tästä on mahdollista saada vapautus, mikäli hakija osaa jo sujuvaa hollantia) * hakijaa ei ole todettu vaaraksi Alankomaiden kansalliselle turvallisuudelle * on luopunut kaikista muista kansalaisuuksistaan * hakija vannoo solidaarisuusvalan kansalaistamisseremoniassa Kansalaistamisseremonian järjestävät kunnat ja seremonia jälkeen kansalaisuuden saanut henkilö voi välittömästi hakea Alankomaiden passia tai henkilökorttia. == Kaksoiskansalaisuus ja kansalaisuuden menettäminen == Alankomaat sallii kaksoiskansalaisuuden, mutta vain rajoitetusti. Kansalaisuutta hakiessa henkilön tulee luopua muista kansalaisuuksistaan, mutta tätä ei vaadita seuraavissa tapauksissa: * hakija menettää alkuperäisen kansalaisuutensa automaattisesti jo hakiessaan Alankomaiden kansalaisuutta * alkuperäisestä kansalaisuudesta luopuminen ei ole hakijan itsensä päätettävissä * hakija on naimisissa tai rekisteröidyssä parisuhteessa Alankomaiden kansalaisen kanssa * Alankomaiden tunnustamat pakolaiset Alankomaiden kansalaiset ovat myös Euroopan unionin kansalaisia. Henkilöt, jotka hankkivat vapaaehtoisesti toisen maan kansalaisuuden, menettävät Alankomaiden kansalaisuutensa. == Lähteet == kansalaisuus Luokka:Kansalaisuus
Aaja Nachle

Aaja Nachle (, suom. ”Tule tanssimaan”) on vuonna 2007 ensi-iltansa saanut intialainen hindinkielinen tanssielokuva, jonka on tuottanut Aditya Chopra ja ohjannut Anil Mehta. Elokuvan pääosissa nähdään Madhuri Dixit ensimmäisessä elokuvassaan viiteen vuoteen Devdasin (2002) jälkeen sekä Konkona Sen Sharma, Kunal Kapoor, Akshaye Khanna ja Jugal Hansraj. == Juoni == Kun Dian tanssinopettaja on kuolemaisillaan hän palaa kaupunkiin, jossa hän oppi elämään ja tanssimaan ja mikä tärkeintä pelastamaan uhanalaisen Ajanta- teatterin. == Näyttelijät == == Soundtrack == == Vastaanotto == Box Office India julisti Aaja Nachlen ”flopiksi”. == Lähteet == == Aiheesta muualla == * * Luokka:Vuoden 2007 intialaiset elokuvat Luokka:Intialaiset draamaelokuvat Luokka:Tanssielokuvat Luokka:Hindinkieliset elokuvat Luokka:Yash Raj Filmsin elokuvat
Eusebiuksen evankeliumi

Eusebiuksen evankeliumi () on käsin kirjoitettu aprakos eli jumalanpalvelusevankeliumi. Se koostuu 140 foliosta, jotka papin poika "pappi Eusebius" jäljensi 1283 Johanneksen kirkossa Holmissa tai Peremyšlissä (Myh’ailo Hruševskyin mukaan) tai ehkä Halytšin ruhtinaskunnassa. Kirjoituksessa on käytetty merkkejä o ja e merkkien ъ ja ь sijasta silloin kun niitä ei äännetä, ja uutta merkkiä ě sekä muita ukrainan kansanankielen piirteitä. Käsikirjoitusta säilytetään Venäjän valtionkirjastossa Moskovassa. Faksimile-laitoksen Eusebiuksen evankeliumista on julkaissut 2001 Kiovassa Ukrainan tiedeakatemian ukrainan kielen tutkimuslaitos.Eusebiuksen evankeliumin kieltä ovat tutkineet Aleksei Sobolevskyi (1898), Hryhori Holoskevytš (1914) ja Vasyl Nimtšuk (2001). ==Lähteet== Luokka:Evankeliumit Luokka:Raamatun käsikirjoitukset Luokka:Kielihistoria
Vuoden 2026 jalkapallon maailmanmestaruuskilpailujen karsinnat

Vuoden 2026 jalkapallon maailmanmestaruuskilpailujen karsinnat pelataan syyskuun 2023 ja maaliskuun 2026 välisenä aikana. Ne päättävät 45 joukkuetta, jotka osallistuvat Kanadassa, Meksikossa ja Yhdysvalloissa järjestettäviin vuoden 2026 jalkapallon maailmanmestaruuskilpailuihin. Isäntämaat pääsivät kilpailuihin automaattisesti. ==Osallistujapaikkojen jakaminen== 30\. maaliskuuta 2017, FIFAn neuvosto (koostuu FIFAn puheenjohtajasta ja jokaisen kuuden maanosan jalkapalloliittojen johtajista) ehdottivat osallistujapaikkojen jaosta vuoden 2026 jalkapallon maailmanmestaruuskilpailuja varten. Ehdotus hyväksyttiin ratifiointia varten. 9\. toukokuuta 2017, kaksi päivää ennen 67. FIFAn kongressia, the FIFAn neuvosto hyväksyi uudistetun paikkajaon. Paikkajakoon sisältyy maanosien jalkapalloliittojen välinen jatkokarsinta, joka sisältää kuusi joukkuetta. Turnaus päättää kaksi viimeistä osallistujapaikkaa maailmanmestaruuskilpailuihin. Uuden paikkajaon ratifiointi antaa Oseanian jalkapalloliitolle varman osallistujapaikan lopputurnauksessa ensimmäistä kertaa kilpailun historiassa. ==Lopputurnaukseen selviytyneet joukkueet== Joukkue Maanosaliitto Karsintatapa Karsintapäivä Aiempia esiintymisiä Edellinen Edellinen paras sijoitus CONCACAF Isäntämaa 2 2022 Lohkovaihe (1986 ja 2022) CONCACAF Isäntämaa 17 2022 Puolivälierät (1970 ja 1986) CONCACAF Isäntämaa 11 2022 Kolmas (1930) ==Karsintaprosessi== ===Yhteenveto=== Maanosaliitto Suorat osallistujapaikat Osallistujapaikat kansainvälisessä jatkokarsinnassa Karsinnat aloittaneet joukkueet Eliminoidut joukkueet Lopputurnaukseen selviytyneet joukkueet Karsintojen alkamispäivämäärä Karsintojen päättymispäivämäärä AFC 8 1 46 0 0 12. lokakuuta 2023 marraskuu 2025 CAF 9 1 54 0 0 13. marraskuuta 2023 18. marraskuuta 2025 CONCACAF 3+3 2 32+3 0 0+3 maaliskuu 2024 marraskuu 2025 CONMEBOL 6 1 10 0 0 7. syyskuuta 2023 syyskuu 2025 OFC 1 1 11 0 0 ? ? UEFA 16 0 55 0 0 maaliskuu 2025 maaliskuu 2026 Kansainväliset jatkokarsinnat 2 (6) 0 0 maaliskuu 2026 maaliskuu 2026 Yhteensä 45+3 6 208+3 0 0+3 7. syyskuuta 2023 maaliskuu 2026 ==Karsinnat maanosaliitoittain== ===AFC=== ===CAF=== ===CONCACAF=== ===CONMEBOL=== ===OFC=== ===UEFA=== ==Kansainväliset jatkokarsinnat== Kuusi joukkuetta sisältävä karsintaturnaus järjestetään päättämään kaksi viimeistä osallistujapaikkaa. Karsintaturnaukseen osallistuu yksi maa jokaisesta maanosaliitosta, paitsi UEFAsta, sekä lisäksi yksi joukkue isäntämaiden maanosaliitosta (CONCACAF). ==Lähteet== == Aiheesta muualla == *
HTML-elementti

HTML-elementti on käsite, joka liittyy verkkosivujen rakentamiseen HTML (HyperText Markup Language) -kielen avulla. HTML on perustavanlaatuinen merkkauskieli, jota käytetään internetin sisällön luomiseen ja esittämiseen. HTML-elementit ovat rakennuspalikoita, joita käytetään määrittelemään sivun eri osat ja niiden toiminta. Jokainen HTML-elementti kuvataan erityisellä tagilla, joka koostuu avaus- ja sulkutageista, esimerkiksi ` ` ja ` ` määrittelevät kappaleen elementin. Elementtien sisältö, kuten teksti, kuvat ja linkit, sijoitetaan näiden tagien sisään. HTML-elementit ovat monipuolisia ja tarjoavat erilaisia toiminnallisuuksia. Esimerkiksi `` -elementti käytetään kuvien näyttämiseen, `` -elementti luo hyperlinkkejä muihin sivustoihin tai sivun sisäisiin kohtiin, ja `` -elementti mahdollistaa taulukon luomisen. Jokaisella HTML-elementillä voi olla myös ominaisuuksia, joita kutsutaan attribuuteiksi. Attribuutit antavat elementeille lisäominaisuuksia tai määrittelevät niiden toimintaa tarkemmin. HTML-elementtien oikea käyttö ja merkintä ovat avainasemassa verkkosivujen saumattoman toiminnan ja tyylikkään ulkoasun takaamiseksi. Niiden yhdistäminen CSS:n (Cascading Style Sheets) avulla antaa kehittäjille mahdollisuuden muokata sivuston ulkoasua ja luoda visuaalisesti houkuttelevia käyttöliittymiä. HTML-elementit muodostavat sisäkkäisen puurakenteen. Jokainen elementti tulee sulkea saman elementin sisällä kuin se on avattu. Esimerkki virheellisestä ja oikeasta tavasta: Tämä on _kursivoitu teksti_ kappale. Tämä on _kursivoitu_ teksti kappaleessa. == Lähteet == Luokka:Merkintäkielet
Samuli Aaltonen

Samuli Aaltonen voi tarkoittaa seuraavia henkilöitä: * Samuli Aaltonen (s. 2000), suomalainen jääkiekkoilija * Samuli Aaltonen, suomalainen radiojuontaja ja -toimittaja
Iso Hepolampi (Saarijärvi)

Iso Hepolampi on Keski-Suomessa Saarijärvellä Lanneveden lähellä sijaitseva lampi. == Maantietoa == Lampi on 180 metriä pitkä, 120 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lammen tilavuudeksi on saatu 15 400 kuutiometriä. Sen keskisyvyys on 1,3 metriä ja suurin syvyys on 4,1 metriä. Sen rantaviivan pituus on 550 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 171 metriä mpy. == Lähteet == Luokka:Saarijärven alue (Saarijärvi) Luokka:Saarijärven järvet Luokka:Botin luomat artikkelit
Samuli Aaltonen (toimittaja)

Samuli Aaltonen on suomalainen radiotoimittaja, -juontaja ja tuottaja. Hän toimii Ylen alueiden aamulähetysten vastaavana radiotuottajana. Aaltonen tuli tunnetuksi 1990-luvulla Radiomafian suorasta iltapäivän keskusteluohjelmasta Kansakunnan kahvitunti. Aaltonen irtisanoutui Radiomafiasta vuonna 1999 juonnettuaan suoran lähetyksen päihtyneenä. Aaltonen on työskennellyt myös Radio Novan ohjelmapäällikkönä ja Radio Nostalgian kanavapäällikkönä. Aaltonen alkoi tekemään nuortenohjelmaa Ylen Lahden aluetoimitukselle jo 16-vuotiaana. Vuonna 1987 Aaltonen oli perustamassa Rytmiradio Lahtea, jolle hän myös teki ohjelmia. Hän oli perustajana myös lyhytikäisessä mikkeliläisessä paikallisradiossa Radio Aaltosessa. == Lähteet == Luokka:Suomalaiset radiotoimittajat Luokka:Suomalaiset juontajat Luokka:Radiotuottajat Luokka:Syntymävuosi puuttuu Luokka:Elävät henkilöt
Erälampi (Saarijärvi)

Erälampi on Keski-Suomessa Saarijärvellä Hoikankylän lähellä sijaitseva lampi. == Maantietoa == Lampi on 390 metriä pitkä, 160 metriä leveä, ja sen pinta-ala on 3,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 149 900 kuutiometriä. Sen keskisyvyys on 4,2 metriä ja suurin syvyys on 9,0 metriä. Sen rantaviivan pituus on 850 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 179,1 metriä mpy. == Lähteet == Luokka:Saarijärven alue (Saarijärvi) Luokka:Saarijärven järvet Luokka:Botin luomat artikkelit
Kukkatie

Kukkatie on vuonna 2019 valmistunut julkinen taideteos, joka sijaitsee Pori ssakiertoliittymässä Länsiväylän ja Tuorsniementien risteyksessä. Sen ovat suunnitelleet kuvataiteilija Mollu Heino ja suunnitteluhortonomi Katja Tuomala yhdessä Vähärauman koulun 6B-luokan kanssa. Teos on suunniteltu siten, että oppilaat ideoivat aiheita, suunnittelutyöt dokumentoitiin ja ehdotetuista aiheista lopulliseksi teemaksi valittiin luonto ja metsien kukkivat kasvit. Kukat esittävät vanamoita. Teos muistuttaa luonnon monimuotoisuuden eli biodiversiteetin vähenemisestä. Teoksen toteutti Sähkö-Jokinen Oy Noormarkusta. == Lähteet == Luokka:Porin patsaat ja veistokset
Hryhori Holoskevytš

Hryhori Holoskevytš (; 4. marraskuuta 1884 Soprunkivtsi, Nova Ušytsjan piiri, Podilian kuvernementti – syksyllä 1934 Tobolsk, Siperia) oli ukrainalainen lingvisti ja leksikografi. Holoskevytš valmistui 1905 Kamjanets-Podilskyin pappisseminaarista ja opiskeli lingvistiikkaa Aleksei Šah’matovin oppilaana Pietarin yliopistossa 1906–1911. Hän toimi Pietarin ukrainalaisten opiskelijoiden Hromadassa. Hän muutti 1917 Kiovaan ja perusti Pavlo Zaitsevin ja Petro Stebnytskyin kanssa Drukar-kustantamon (1917–1920). Hän oli Slovo- kustantamon (1922–1926) keskeisiä hahmoja. Hän liittyi 1918 Ukrainan tiedeakatemiaan (myöhemmin VUAN) ja osallistui sen julkaiseman venäläis- ukrainalaisen sanakirjan toimittamiseen (1924–1928). Hän kirjoitti tutkimuksia Podilian murteista (1910) ja Eusebiuksen evankeliumin kielestä (1914) ja kokosi ensimmäisen ukrainan kielen ortografisen sanakirjan (useita painoksia vuodesta 1914 ja uusintapainos New Yorkissa 1952). Hänet pidätettiin elokuussa 1929, ja vuonna 1930 pidetyssä näytösoikeudenkäynnissä hänet tuomittiin viideksi vuodeksi vankilaan. Kärsittyään tuomiosta kolme vuotta Jaroslavlin vankilassa hänet karkotettiin Tobolskiin, missä hän teki itsemurhan. ==Lähteet== ==Aiheesta muualla== Luokka:Ukrainalaiset tieteilijät Luokka:Stalinin vainoissa kuolleet Luokka:Itsemurhan tehneet Luokka:Vuonna 1884 syntyneet Luokka:Vuonna 1934 kuolleet
Massive Entertainment

Massive Entertainment AB on ruotsalainen pelitalo, joka perustettiin itsenäisenä studiona vuonna 1997. Yritys on ollut vuodesta 2008 Ubisoftin omistuksessa. Studio sijaitsee Malmössä ja työllistää yli 750 henkilöä. == Pelit == Vuosi Nimi Alusta(t) 2000 Ground Control Microsoft Windows Ground Control: Dark Conspiracy 2004 Ground Control II: Operation Exodus 2007 World in Conflict 2009 World in Conflict: Soviet Assault 2014 Just Dance Now Android, iOS, Tizen, tvOS 2016 Tom Clancy’s The Division Microsoft Windows, PlayStation 4, Xbox One 2019 Tom Clancy’s The Division 2 Microsoft Windows, PlayStation 4, Stadia, Xbox One 2023 Avatar: Frontiers of Pandora Microsoft Windows, PlayStation 5, Xbox Series X/S, Amazon Luna 2024 Star Wars Outlaws Microsoft Windows, PlayStation 5, Xbox Series X/S == Lähteet == == Aiheesta muualla == * Viralliset verkkosivut Luokka:Ruotsalaiset videopeliyritykset Luokka:Ubisoft
XUnit

xUnit on yleisnimitys yksikkötestien "tuoteperheelle", eli yksikkötestauskehyksille. Se on kehittynyt Kent Beckin 1998 vuonna suunnittelemasta SUnitista. Javan ja C#:n kaltainen strukturoitu olio-tyylillä kirjoitettu SUnit on luotu tarkastamaan Smalltalk-ohjelmointikieltä. Kent Back ja Erich Gamma siirsivät SUnit yksikkötestauskehyksen Java:lle ja se sai nopeasti suuren suosion. Tästä suosiosta johtuen samaa testauskehystä alettiin nopeasti kehittämään myös muille kielille. Kehyksien nimet juonnetaan sanasta SUnit korvaamalla "S" yleensä ohjelmointikielen ensimmäisellä tai ensimmäisillä kirjaimilla. Tämä kehysmalli tunnetaan nykyään nimellä xUnit. Nykypäivänä xUnit on ilmainen avoimen lähdekoodin testaustyökalu useille erilaisille ohjelmointikielille. == xUnit testausfilosofia == Kaikki xUnit- kehykset jakavat samanlaisen testausfilosofian ja arkkitehtuuripohjan. Unit- kehyksen suunnittelu on lähtenyt ajatuksesta, että testit eivät olisi käyttöliittymäpohjaisia vaan ne toteutettaisiin ohjelmakoodauksen ohessa, jolloin koodarien ja testaajien olisi helpompi ymmärtää ja havaita koodista löytyneet virheet. Tämän testaustavan huono puoli on se, että testaajien tulee ymmärtää ja kyetä kirjoittamaan yksinkertaisia ohjelmakoodirivejä. xUnitin pohjalla olevan SUnitin testausfilosofia voidaan jakaa neljään osa-alueeseen: === Viat ja virheet === xUnit kehys testaa viat ja virheet. Kun kirjoitat testejä, voit tarkastaa niiden perusteella odotettuja tuloksia. Jos tulos ei ole odotettu, testiä ei läpäisty. Testausfilosofian mukaan virhe on katastrofaalisempi silloin kun sitä ei ole tarkastettu. === Yksikkötestaus === Testausfilosofiassa suositellaan, että kehittäjät kirjoittaisivat itse oman kehitysalueensa yksikkötestit, yhden testiluokan aina jokaista kirjoitettua luokkaa kohti. Luokkaan on mahdollista lisätä useampia samaa luokkaa koskevia testejä. Kehittäjien tulisi käyttää noin 25-50 prosenttia työajastaan testitapauksien kirjoittamiseen. === Integraatiotestaus === Filosofian mukaan riippumattoman testaajan tulisi kirjoittaa integraatiotestit ja filosofiassa painotetaan, että integraatiotestaus on tärkeää. === Testien suoritus === Viimeinen filosofian kohta on testien suorittaminen. Testausfilosofiassa painotetaan sitä, että jokaista testiä varten olisi hyvä luoda joka kerta oma testidata. Tällä suljetaan pois toisessa testissä testidataan joutuneet virheet. Tällöin virheet eivät kertaannu testeissä ja on helpompi saada kiinni siitä, mikä on ohjelman ongelmakohta. == xUnit ohjelmakehyksiä == * CUnit (C-kieli) * CppUnit (C++) * DUnit (D-kieli) * HUnit (Haskell) * JUnit (Java) * PHPUnit (PHP) * PyUnit (Python) * SUnit (SmallTalk) == Lähteet == Luokka:Ohjelmiston testaaminen
AnyChart

AnyChart on avoimen lähdekoodinhttps://www.anychart.com/support/pages/faq/https://www.anychart.com/blog/2017/02/28/anychart- javascript-charting-libraries-7-13-0-released-source-code-opened/ alustariippumaton JavaScript-pohjainen kirjasto tiedon interaktiiviseen visualisointiin ja dashboardien () luomiseen. == Tuetut alustat ja ohjelmointikielet == Tällä hetkellä tuetut kielet ja alustat ovat https://www.anychart.com/technical-integrations/samples/?filter=java ASP.NET, Android, C#, Clojure, ECMAScript6, Go, Groovy, Java, Julia, Kotlin, Mobile, NodeJS, Objective-C, PHP, Perl, Python, R, Ruby, Scala, TypeScript, VB.NET ja iOS. == Kaaviotyypit == Seuraavien lisäksi saatavilla on yli 60 muuta kaaviotyyppiähttps://www.anychart.com/features/: * aluekaavio () https://docs.anychart.com/Basic_Charts/Area_Chart * pylväskaavio () https://docs.anychart.com/Basic_Charts/Bar_Chart * laatikko-janakaavio ()https://docs.anychart.com/Basic_Charts/Box_Chart * kuplakaavio () https://docs.anychart.com/Basic_Charts/Bubble_Chart * koropleettikartta () https://docs.anychart.com/Maps/Choropleth_Map * donitsikaavio () https://docs.anychart.com/Basic_Charts/Doughnut_Chart * Gantt-kaavio () https://docs.anychart.com/Gantt_Chart/Quick_Start * viivakaavio () https://docs.anychart.com/Basic_Charts/Line_Chart * polaarikaavio () https://docs.anychart.com/Basic_Charts/Polar_Plot/Overview == Lisenssi == AnyChart on ilmainen yleishyödylliseen käyttöön. Kaupalliseen käyttöön tarvitaan maksullinen lisenssi.https://www.anychart.com/support/pages/faq/ == Lähteet == == Aiheesta muualla == * https://www.anychart.com Luokka:PHP Luokka:Android Luokka:Python Luokka:JavaScript Luokka:Java Luokka:Vapaat ohjelmistot
William Landau

William M. Landau (1924 – 2. marraskuuta 2017 University City, Missouri) oli yhdysvaltalainen neurologi.Obituary: William Landau, professor emeritus, 93 Washington University School of Medicine in St. Louis 7.11.2017, viitattu 31.7.2023 Hän kuvasi vuonna 1957 Frank Kleffnerin kanssa Landau–Kleffnerin oireyhtymän. Kaksikko tunnisti kuusi siihen sairastunutta lasta.Landau- Kleffner Syndrome (LKS or Infantile Acquired Aphasia) MedicineNet, viitattu 31.7.2023 Landau erikoistui tutkijana liikehäiriöihin ja liikehäiriösairauksiin, kuten Parkinsonin tautiin. Hän valmistui Washington Universityn (St. Louis) lääketieteen koulusta vuonna 1947 ja pääsi myöhemmin sen professoriksi. Landau liittyi yliopiston neurologian laitoksen palvelukseen vuonna 1954, johti laitosta vuosina 1970–1991 ja jäi eläkkeelle vuonna 2012. Hän kuitenkin jatkoi tutkimustyötä yli 90-vuotiaaksi saakka. Landaulle myönnettiin vuonna 1989 Washington University in St. Louisin Distinguished Faculty Award -palkinto. Yliopiston neurologian laitos perusti hänen ja hänen vaimonsa kunniaksi William & Pudge Landau -luennoitsijuuden. Pariskunta oli naimisissa vuodesta 1947. Landau johti Itä-Missourin American Civil Liberties Unionia vuosien ajan ja osallistui aktiivisesti terveydenhuoltojärjestelmän uudistusta ajavan Physicians for a National Health Programin toimintaan. Landau kuoli nukkuessaan kotonaan 93-vuotiaana. Hänellä oli kolme poikaa ja tytär. == Lähteet == Luokka:Yhdysvaltalaiset neurologit Luokka:Yhdysvaltalaiset professorit Luokka:Vuonna 1924 syntyneet Luokka:Vuonna 2017 kuolleet